আহসান মঞ্জিল দেশের অন্যতম গুরুত্বপূণ স্থাপত্য নিদর্শন। এই ঐতিহাসিক আহসান মঞ্জিল বুড়িগঙ্গা নদীর তীরে কুমারটোলিতে অবস্থিত। ঢাকার নবাবদের প্রাসাদ বা আবাসিক ভবন ও কাছারি হিসাবে ব্যবহৃত হতো। ১৯৯২ সালে এটিকে যাদুঘরে পরিণত করা হয়। কথিত আছে, মুগল আমলে এখানে জামালপুর পরগনার জমিদার শেখ এনায়েতউল্লাহর রঙমহল ছিল এটি। পরে তার পুত্র মতিউল্লাহর নিকট থেকে রঙমহলটি ফরাসিরা ক্রয় করে এখানে একটি বাণিজ্য কুঠি স্থাপন করে।
১৮৩০ সালে খাজা আলীমুল্লাহ ফরাসিদের নিকট থেকে কুঠিবাড়ীটি কিনে নেন এবং প্রয়োজনীয় সংস্কার সাধন করে এটি নিজের বাসভবনে পরিণত করেন। এ বাসভবনকে কেন্দ্র করে খাজা আব্দুলগনি মার্টিন অ্যান্ড কোম্পানি নামক একটি ইউরোপীয় নিমাণ ও প্রকৌশলী প্রতিষ্ঠানকে দিয়ে একটি মাস্টার প্ল্যান তৈরি করান যার প্রধান ইমারত ছিল আহসান মঞ্জিল। ১৮৫৯ সালে আহসান মঞ্জিলের নির্মাণ কাজ শুরু হয়ে ১৮৭২ সালে সমাপ্ত হয়।
আব্দুল গিন তার পুত্র খাজা আহসানুল্লাহর নামানুসারে ভবন এর নামকরণ করেন আহসান মঞ্জিল। এই যুগে নবনির্মিত প্রাসাদ ভবনটি রঙমহল এবং পূর্বেকার ভবনটি অন্দর মহল নামে পরিচিত ছিল। খাজা সলিমুল্লাহ তার যাবতীয় রাজনৈতিকক কর্মকান্ড এ প্রাসাদ থেকেই পরিচালনা করেছেন। নিখিল ভারত মুসলিম লীগের সূতিকার হিসেবে আহসান মঞ্জিল ইতিহাসের অঙ্গ হয়ে আছে।